Oficiālais Vēstnesis L 028 , 02/02/1994 Lpp. 0047 - 0048

Speciālizdevums somu valodā: Nodaļa 3 Sējums 56 Lpp. 0004

Speciālizdevums zviedru valodā: Nodaļa 3 Sējums 56 Lpp. 0004



Komisijas Lēmums (1994. gada 31. janvāris), ar ko sastāda to trešo valstu pagaidu sarakstu, no kurām dalībvalstis atļauj ievest aitu, kazu un zirgu sugas dzīvnieku spermu, olšūnas un embrijus un cūku sugas dzīvnieku olšūnas un embrijus (94/63/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK, kurā noteiktas dzīvnieku veselības prasības, kas regulē dzīvnieku, spermas, olšūnu un embriju tirdzniecību un ievešanu Kopienā, uz kuriem neattiecas Direktīvas 90/425/EEK [1] A pielikuma I punktā minētajos īpašajos Kopienas noteikumos paredzētās dzīvnieku veselības prasības, un jo īpaši tās 28. pantu; tā kā spermas, olšūnu un embriju, uz ko attiecas Direktīva 92/65/EEK, ievešanai Kopienā jābūt no trešām valstīm, kas spēj piedāvāt garantijas, kuras ekvivalentas nosacījumiem, kas noteikti laišanai tirgū līdz 1993. gada 31. decembrim; tā kā nav garantiju attiecībā uz minēto datumu, un lai veicinātu jauno veterināro kontroļu sistēmu uz Kopienas ārējām robežām, ir jāsastāda to trešo valstu vai trešo valstu daļu Kopienas pagaidu saraksti, no kurām ir atļauts aitu, kazu un zirgu sugas dzīvnieku spermas, olšūnu un embriju un cūku sugas dzīvnieku olšūnu un embriju imports, ko var jo īpaši pamatot ar Padomes Lēmumu 79/542/EEK [2], kurā jaunākie grozījumi izdarīti ar Komisijas Lēmumu 93/507/EEK [3]; tā kā, ņemot vērā pielāgošanos jaunajam režīmam, kas sekos pēc minēto sarakstu pieņemšanas, ir pamatoti paredzēt laikposmu to piemērošanai; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Dalībvalstis atļauj ievest aitu un kazu sugas dzīvnieku spermu, olšūnas un embrijus no trešām valstīm, kas norādītas sarakstā pielikuma I daļā. Dalībvalstis atļauj ievest zirgu sugas dzīvnieku spermu, olšūnas un embrijus no trešām valstīm, kas norādītas sarakstā pielikuma II daļā. Dalībvalstis atļauj ievest cūku sugas dzīvnieku olšūnas un embrijus no trešām valstīm, kas norādītas sarakstā pielikuma III daļā. 2. pants Šo lēmumu piemēro no 1994. gada 1. jūlija. 3. pants Šis lēmums ir adresēts dalībvalstīm. Briselē, 1994. gada 31. janvārī Komisijas vārdā — Komisijas loceklis René Steichen [1] OV L 268, 14.9.1992., 54. lpp. [2] OV L 146, 14.6.1979., 15. lpp. [3] OV L 237, 22.9.1993., 36. lpp. -------------------------------------------------- PIELIKUMS Šādi saraksti ir saraksti principā, un ievešana atbilst attiecīgajām dzīvnieku veselības un sabiedrības veselības aizsardzības prasībām. I DAĻA Trešo valstu saraksts, no kurām dalībvalstis atļauj ievest aitu un kazu sugas dzīvnieku spermu, olšūnas un embrijus Trešās valstis, kas norādītas sarakstā Padomes Lēmuma 79/542/EEK pielikumā un no kurām atļauts ievest dzīvus aitu un kazu sugas dzīvniekus. II DAĻA Trešo valstu saraksts, no kurām dalībvalstis atļauj ievest zirgu sugas dzīvnieku spermu, olšūnas un embrijus Trešās valstis, kas norādītas sarakstā Padomes Lēmuma 79/542/EEK pielikumā un no kurām atļauts ievest dzīvus zirgu sugas dzīvniekus. III DAĻA Trešo valstu saraksts, no kurām dalībvalstis atļauj ievest cūku sugas dzīvnieku olšūnas un embrijus Trešās valstis, no kurām saskaņā ar Komisijas Lēmumu 93/160/EEK [1] ir atļauts ievest cūku sugas dzīvnieku spermu. [1] OV L 67, 19.3.1993., 27. lpp. --------------------------------------------------